AC Milan

**Associazione Calcio Milan** italijanski je nogometni klub iz Milana. Boje kluba od osnivanja su crvena i crna, pa je širom Italije i Evrope poznat pod nadimkom *rossoneri* ("crveno-crni"). Nakon Real Madrida najuspješniji je klub na evropskoj sceni sa sedam osvojenih titula Lige prvaka iz deset finala. Također, u Italiji je treći klub po broju titula prvaka (*scudetto*) – 19 (jedna manje od gradskog rivala Intera), uz pet osvojenih kupova Italije i osam superkupova (koliko i Inter). Bio je član organizacije G-14 do njenog raspuštanja.

## Historija 
### Osnivanje, prvi trofeji i odvajanje Intera 
AC Milan osnovali su engleski aristokrati koji su živjeli i radili u Milanu pod imenom *Milan Cricket and Football Club*. Prvi predsjednik i jedan od osnivača bio je britanski vicekonzul u Milanu, Alfred Edwards. Za nogometnu sekciju kluba brinuo se David Allison. Za boje tima izabrane su crvena, kako bi dočarala vatru i hrabrost osnivača, i crna, da bi pokazala snagu i strah kod protivnika.

Prvi trofej osvojen je već sljedeće godine, u januaru 1900. Milan je osvojio Kraljevski kup (*Medaglia del Re*). Prekinuvši niz Genoe, 1901. osvojen je i prvi naslov prvaka, a isti uspjeh ponovljen je 1906. i 1907.

Godine 1908, zbog nesuglasica u vezi s dovođenjem stranaca u ekipu, grupa dotadašnjih igrača Milana odlazi iz kluba i formira vlastiti pod nazivom FC Internazionale Milano, poznatiji kao Inter.

Po dolasku fašista na vlast u Italiji mijenja se englesko ime kluba u italijansko (*Associazione Calcio Milano*). Nakon Drugog svjetskog rata klub mijenja samo posljednju riječ (*Milano* u *Milan*), želeći odati poštovanje svojim engleskim osnivačima.

### Gre-No-Li 
Period nakon Drugog svjetskog rata obilježio je švedski trojac nazvan Gre-No-Li, prema prvim slovima prezimena Gunnara Grena, Gunnara Nordahla i Nilsa Liedholma, koji su uz Italijane Lorenza Buffona i Cesarea Maldinija Milan doveli do četiri *scudetta* (1951, 1955, 1957. i 1959).

Nakon Šveđana sudbinu Milana opet je krojio Italijan, trener Nereo Rocco. Autor *catenaccia*, uz igrače poput Rivere i Altafinija, u sezoni 1962/63. prvi je put osvojio Kup evropskih šampiona, a uspjeh je ponovio u sezoni 1969/70. Veći uspjeh na domaćoj sceni izostao je, djelomično i zbog snage gradskog rivala Intera, koji je u tim godinama redovno osvajao titule.

U sljedećim godinama Milan se borio za 10. titulu, ali 1980. godine, nakon velikog skandala i dokazane umiješanosti u namještanje utakmica, zajedno s Laziom izbačen je u Serie B, koju odmah sljedeće sezone osvaja te se vraća u Serie A. Slijedila je najslabija sezona u historiji kluba te Milan opet ispada u Serie B.

### Berlusconijeva era 
Nakon nekoliko loših sezona u kojima je Milan igrao u Serie A, ali bez većeg uspjeha, klub kupuje medijski magnat Silvio Berlusconi. U svojoj prvoj sezoni dovodi za trenera Arriga Sacchija, a među novim igračima našli su se Marco van Basten, Frank Rijkaard, Ruud Gullit, Roberto Donadoni i Carlo Ancelotti. Značajno pojačana ekipa u sljedećim sezonama osvaja titulu prvaka i Ligu prvaka dvije godine zaredom.

Nakon odlaska Sacchija za trenera dolazi Fabio Capello. S njim na čelu klub osvaja tri titule prvaka zaredom (1992–1994) i nastupa u tri finala Lige prvaka (porazi od Marseillea i Ajaxa, te pobjeda 4:0 nad Barcelonom). S igračima poput Paola Maldinija, Franca Baresija, Dejana Savićevića, Zvonimira Bobana, Georgea Weaha i Roberta Baggia Capello je napravio niz od 58 utakmica bez poraza i tako zaključio svoju eru osvojivši 15. *scudetto* za Milan.

## Ekipa 
*Zaključno s 12. 2. 2026.*

### Na posudbi 
### Omladinski tim(ovi) 
### Ženski nogomet 
### Poznati igrači 
*Za spisak svih Milanovih igrača sa 100 ili više nastupa pogledajte Spisak igrača AC Milana*. 
*Za spisak svih Milanovih igrača koji su bili pozvani za reprezentaciju pogledajte AC Milan i nogometna reprezentacija Italije*.

### Povučeni brojevi 
 Broj može biti vraćen u upotrebu za jednog od njegova dva sina u slučaju da bilo koji od njih zaigra za AC Milan na profesionalnom nivou.

## Stručni štab 
*Zaključno s 8. 7. 2025.*

## Predsjednici i treneri 
### Predsjednici 

|width="30"|&nbsp;
|valign="top"|

|width="30"|&nbsp;
|valign="top"|

|}

### Treneri 

|width="30"|&nbsp;
|valign="top"|

|}

## Uspjesi 
### Trofeji 
#### Nacionalni 
***Serie A**: **19**
** 1901, 1906, 1907, 1950/51, 1954/55, 1956/57, 1958/59, 1961/62, 1967/68, 1978/79 20px|10° Pobjeda  1987/88, 1991/92, 1992/93, 1993/94, 1995/96, 1998/99, 2003/04, 2010/11, 2021/22.
***Serie B**: **2**
** 1980/81, 1982/83.
***Italijanski kup**: **5**
** 1966/67, 1971/72, 1972/73, 1976/77, 2002/03.
***Italijanski superkup**: **8** 
** 1988, 1992, 1993, 1994, 2004, 2011, 2016., 2024.

#### Međunarodni 
***Kup evropskih šampiona / Liga prvaka**: **7**
**1962/63, 1968/69, 1988/89, 1989/90, 1993/94, 2002/03, 2006/07.
***Kup pobjednika kupova**: **2**
** 1967/1968, 1972/73.
***UEFA Superkup**: **5**
** 1989, 1990, 1994, 2003, 2007.
***Interkontinentalni kup**: **3**
**1969, 1989, 1990.
***Svjetsko klupsko prvenstvo**: **1**
** 2007.

## Reference 
## Vanjski linkovi 
*    
* AC Milan na *UEFA.com*
* AC Milan  na *FIFA.com*
* AC Milan na *legaseriea.it*

*
Milan
Milan
Milan
Milan
Milan
Milan